שלמה אלישיב

הרב שלמה אלישיב (במקור: עליאשאוו; י"ב בטבת ה'תר"א, 5 בינואר 1841 – כ"ז באדר ה'תרפ"ו, 13 במרץ 1926) היה מחשובי המקובלים בסוף המאה ה-19 ובתחילת המאה ה-20. בעל ספרי ה"לשם שבו ואחלמה", על שמם הוא מכונה גם בעל הלשם. סבו של הרב יוסף שלום אלישיב.

קורות חיים
נולד בזאגר (Żagory) בליטא לרבי חיים חייקל ולסתירה גיטא. למד אצל אביו ואצל רבי גרשון תנחום ממינסק וכן בישיבת טלז. בעת מגוריו בטלז למד קבלה גם מרב המקום, הרב יוסף רייזין. הוא למד בחברותא עם הרבנים מאיר אטלס וצבי יהודה רבינוביץ' תאומים. כאשר כיהן הראי"ה קוק כרבה של העיירה זיימל, הוא למד איתו כתלמיד חבר. כמו כן היה מורו של בן עירו, הרב אהרן שלמה מהריל. בשנים שלפני עלייתו ארצה, גר בבית חתנו, אברהם, רב הכפר הומל. עלה לארץ ישראל בשנת ה'תרפ"ד והתיישב בירושלים. 

יחד עם חתנו הקים את בית המדרש "תפארת בחורים". 

משפחתו 
היה נשוי לבת שבע-אסתר, בתו של הרב דוד פיין משיאוליאי.

 בנו, יצחק 
 בתו של יצחק, שולמית, היא אמו של שלמה בר-שביט
 בתו, הינדא נישאה לרב מרדכי פרבר משאוולי
 בתו, חיה מושא נישאה לרב אברהם אלישיב, שאימץ את שם המשפחה של חותנו בעת עלייתם לארץ (בנם הוא הרב יוסף שלום אלישיב)
 בתו שרה לאה נישאה לרב שלום צבי קרומינסקי, רב בויגאווה ובסוף ימיו בחיפה.

ממוזער|קברו

ספריו והגותו
בספריו שנקראו בשם כולל "לשם שבו ואחלמה" הוא מבאר ומרחיב את שיטת האר"י בקבלה, ומתפלמס עם שיטותיהם של מקובלים אחרים. הספר כלל ארבעה חלקים עיקריים (לפי סדר הדפסתם):
 ספר הקדו"ש: הקדמות ושערים - "לכל מי שחשקה נפשו לכנוס בהיכלי הקודש פנימה..."
 ספר הדע"ה: הוא דרושי עולם התוהו - "סוד המלכין קדמאין... ומדרגות מצב העולמות שקודם החטא ושינויים אשר על ידי החטא"
 לשם שבו ואחלמה, חלק הכללים - "בסוד אריגת העולמות והשתשלותם מהעולם היותר עליון אשר ברום מעלה עד סוף כלל העולמות..."
 לשם שבו ואחלמה, חלק הביאורים - פירוש על עץ חיים (ספר) של רבי חיים ויטאל
לאחר פטירתו נדפס ספר "גליוני לשם שבו ואחלמה", מגיליונות שכתב בשולי ספריו, וכן "נגלות לשם שבו ואחלמה" המלקט מתוך ספריו את העניינים השייכים לחלק הנגלה שבתורה. ר' אריה לוין כתב את ההקדמה לספר זה. נותרו עדיין בכתבי יד ביאורו על ספר היצירה, וביאור על ספרא דצניעותא וכן על ספר התמונה.

הרב אלישיב היה תומך של שיטת הגר"א בקבלה שדגלה בהיצמדות למקורות התלמודיים. באחד מספריו כתב ה"לשם" נגד שיטותיהם בקבלה של הרמח"ל ושל הבעל שם טוב ואף התפלמס עם הרב קוק בעניין. עם זאת במקום אחר נראה שחזר בו מלייחס לרמח"ל את הדברים.

 לקריאה נוספת 
 הרב שריה דבליצקי, ארי במסתרים
אור יקרות: תולדות חייו של רבי שלמה עליאשוב וקשריו עם הראי"ה קוק, הוצאת "אור האורות"
 משה דוד צ'צ'יק, אריה דבי עילאי : פרקים מחיי המקובל הגר"ש אלישיב זצ"ל במלאת מאה שנה להדפסת ספרו הראשון - ספר הקדו"ש, ישורון, כב (תשע), תשפג-תתמד

קישורים חיצוניים
אודות



 'אלישוב, ר' שלמה ב"ר חיים־חייקל („המקובל משאוולי”)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, ה'תשכ"ז, עמ' 29 (, תמונה 1227)
 אליעזר באומגרטן, היסטוריה והיסטוריוסופיה במשנתו של ר' שלמה אלישיב
 אביעד ברטוב, את מי תקף בעל ה'לשם'? על פולמוס פרשנות הקבלה, דף קשר ישיבת הר עציון 1150 (כי תצא ה'תשס"ח)
 כרטיס קבר באתר הר הזיתים
 רבי שלמה אלישוב בעל הלשם, באתר תולדות ושורשים
ספרו "לשם שבו ואלחמה"
 ספר הקדמות ושערים (הקדו"ש), באתר HebrewBooks



 שיעורי וידאו בספריו ראו כאן.


 הערות שוליים 

קטגוריה:רבנים ביישוב
קטגוריה:רבנים ליטאים
קטגוריה:בוגרי ישיבת טלז
קטגוריה:ירושלים: רבנים
קטגוריה:אנשי העלייה הרביעית
קטגוריה:יהודים הקבורים בהר הזיתים: חלקת הנביאים
שלמה
קטגוריה:מחברי ספרי קבלה
קטגוריה:מקובלים ליטאים
קטגוריה:ארץ-ישראלים שנולדו ב-1841
קטגוריה:ארץ-ישראלים שנפטרו ב-1926